จ.พระนครศรีอยุธยา จัดวิ่งผลัด "กรุงศรี อยุธยา คิชูน่า เอกิเด้ง 2020" สานมิตรภาพไทย-ญี่ปุ่น
วันที่ (12 มกราคม 2563) เวลา 06.00 น. นายภานุ แย้มศรี ผู้ว่าราชการจังหวัดพระนครศรีอยุธยา เป็นประธานเปิดการแข่งขันวิ่งผลัด "กรุงศรีอยุธยา คิชูน่า เอกิเด้ง 2020" ครั้งที่ 4 ณ อุทยานประวัติศาสตร์พระนครศรีอยุธยา            นายภานุ แย้มศรี กล่าวว่า จังหวัดพระนครศรีอยุธยา ร่วมกับการท่องเที่ยวแห่งประเทศไทย (ททท.) สำนักพิมพ์ Maichi สถานีโทรทัศน์ RKB แห่งประเทศญี่ปุ่น และธนาคารกรุงศรีอยุธยา จำกัด ได้ร่วมกันจัดวิ่งผลัดฯ ขึ้น เพื่อกระชับความสัมพันธ์ทางการทูตระหว่างประเทศไทยและประเทศญี่ปุ่นให้แน่นแฟ้นยิ่งขึ้น ในโอกาสครบรอบ 133 ปี รวมถึงเพื่อเป็นการส่งเสริมการท่องเที่ยวเชิงกีฬา ให้เป็นที่รับรู้ถึงความพร้อมของจังหวัดพระนครศรีอยุธยา ในการจัดกิจกรรมการแข่งขันในด้านกีฬาของจังหวัดพระนครศรีอยุธยา ให้เป็นที่รู้จักอย่างแพร่หลายมากยิ่งขึ้นด้วย โดยผู้สมัครเข้าแข่งขันมีจำนวน 599 ทีม นักวิ่งทั้งหมด 2,400 คน 1 ทีม ประกอบด้วย นักวิ่ง 4 คน มีคนไทยหรือคนญี่ปุ่น 1 คน โดย 4 สาวไอดอลเกิร์ลกรุ๊ป SWEAT16 เข้าร่วมทำการแข่งขันในครั้งนี้ด้วย#วิ่งผลัดกรุงศรีอยุธยาคิชูน่าเอกิเด้ง2020 #อุทยานประวัติศาสตร์พระนครศรีอยุธยา #สำนักข่าวกรมประชาสัมพันธ์ #NNT #ILOVETHAILAND